**РЕШЕНИЕ от ПРОТОКОЛ №6**

**23. 04. 2020 г.**

**ОТНОСНО:** *Докладна записка с Вх. №100/21. 04. 2020 г.- Приемане на неприсъствени решения по точките от дневния ред на редовно заседание на Общото събрание на „Асоциация по В и К – Кърджали”*

**ВНОСИТЕЛ:** *Илкнур Кязим* ***-*** *кмет на община Момчилград*

**РЕШЕНИЕ №59**

**На основание чл. 21, ал. 1, т. 23 и ал. 2, чл. 27, ал. 5 от ЗМСМА, във връзка с чл. 198е, ал. 3 и ал. 5 от Закона за водите /ЗВ/ и във връзка с писмо с Изх. №АВиК-01-237-2 /13. 04. 2020 г. за свикване на общото събрание на Асоциация по В и К на обособената територия, обслужвана от „В и К" ООД, гр. Кърджали, Общински съвет – Момчилград приема:**

1. За насроченото Общо събрание на 28 април 2020 г. на «Асоциацията по В и К – Кърджали» **ОПРЕДЕЛЯ** представителят на Община Момчилград Илкнур Кязим – Кмет на община Момчилград, да вземе участие в Общо събрание. При невъзможност за участие на Кмета на Общината в Общото събрание на «Асоциацията по В и К – Кърджали» упълномощава свой представител инж. Севдалин Огнянов – Директор дирекция в Община Момчилград.

2. **ДАВА МАНДАТ** на Илкнур Кязим – Кмет на община Момчилград, в качеството и на представител на община Момчилград или инж. Севдалин Огнянов - Директор дирекция в Община Момчилград в общото събрание на Асоциацията насрочено за 28. 04. 2020 год., за представяне на позицията на общината по точките от дневния ред на заседанието, както следва:

**по т. 1** – да гласува за приемане на годишния отчет за дейността на Асоциацията за 2019 год., в изпълнение на чл. 198в, ал. 4, т. 10 от Закона за водите и чл. 9, ал. 2 от Правилника за организацията и дейността на асоциациите по водоснабдяване и канализация /ПОДАВиК/.

**по т. 2** – да гласува за приемане на отчета за изпълнението на бюджета на Асоциацията за 2019 год., в съответствие с чл. 9, ал. 2 от ПОДАВиК.

**по т. 3** – да гласува за приемане на бюджета на Асоциацията за 2020 год., съгласно чл. 198в, ал. 4, т. 9 от ЗВ и чл. 21, ал. 1 от ПОДАВиК

 **ПРЕДСЕДАТЕЛ: (П)**

**(Ерсин Метин)**